stanford-oval/wikipedia huggingface dataset:
Luettelo suomalaisista sanomalehdistä
1-päiväiset sanomalehdet

Akaan Seutu, Akaa
Alavieska, Alavieska
Annonsbladet, Kemiönsaari
Elimäen Sanomat, Kouvola
Haapavesi, Haapavesi
Hankasalmen Sanomat, Hankasalmi
Heinäveden lehti, Heinävesi
Hevosurheilu, Espoo
Iijokiseutu, Pudasjärvi
Ilmajoki-lehti, Ilmajoki
Janakkalan Sanomat, Janakkala
Joroisten Lehti, Joroinen
Joutsan Seutu, Joutsa
Joutseno, Lappeenranta
Jurvan Sanomat, Jurva
Juvan Lehti, Juva (t)
JP-Kunnallissanomat, Jalasjärvi
Jämsän Seutu, Jämsä
Järviseudun Sanomat, Lappajärvi
Järviseutu, Alajärvi
Kaakonkulma, Virolahti
Kaarina, Kaarina
Kalajoen Seutu, Kalajoki
Kalajoki, Kalajoki
Kalajokilaakso (lehti), Ylivieska
Kangasalan Sanomat, Kangasala
Kangasniemen Kunnallislehti, Kangasniemi
Kansan Uutiset Viikkolehti, Helsinki
Karjala, Lappeenranta
Karkkilan Tienoo, Karkkila
Kauhajoki-lehti, Kauhajoki
Kemi-Tornio, Kemi
Keski-Häme, Hämeenlinna
Keskilaakso, Kouvola
Kiuruvesi-lehti, Kiuruvesi
Koillismaan Uutiset, Kuusamo
Koillis-Savo, Kaavi
Komiat, Kauhava
Korpilahti, Jyväskylä
Koskisopen Pulinat, Kotka
Kotimaa, Helsinki
Kotiseudun Sanomat, Pihtipudas
Kotiseutu-uutiset, Liperi
Kuhmoisten Sanomat, Kuhmoinen
Kurikka-lehti, Kurikka
Kuriiri, Posio ja Ranua
Kurun Lehti, Ylöjärvi
Kyrönmaa, Laihia
Lapuan Sanomat, Lapua
Laukaa–Konnevesi, Laukaa
Lauttakylä-lehti, Huittinen
Lempäälän-Vesilahden Sanomat, Lempäälä
Lestijoki, Kannus
Lopen Lehti, Loppi
Lounais-Lappi, Kemi
Luumäen Lehti, Luumäki
Lähilehti, Sysmä
Matti ja Liisa, Lapinlahti
Merikarvia-lehti, Merikarvia
Meän Tornionlaakso, Ylitornio, Pello, Övertorneå
Miilu, Sonkajärvi
Nivala, Nivala
Nykypäivä, Helsinki
Oriveden Sanomat, Orivesi
Outokummun Seutu, Outokumpu
Padasjoen Sanomat, Padasjoki
Pargas Kungörelser – Paraisten Kuulutukset, Parainen
Parikkalan-Rautjärven Sanomat, Parikkala
Perhonjokilaakso, Veteli
Perniönseudun Lehti, Salo
Petäjävesi, Petäjävesi
Pielavesi-Keitele, Pielavesi
Pielisjokiseutu, Joensuu
Pitäjäläinen, Nilsiä
Pitäjänuutiset, Mäntyharju
Pogostan Sanomat, Ilomantsi
Pohjankyrö-lehti, Isokyrö
Punkalaitumen Sanomat, Punkalaidun
Puolanka-lehti, Puolanka
Puruvesi, Punkasalmi
Puumala-lehti, Puumala
Pyhäjokiseutu, Oulainen
Pyhäjärven Sanomat, Pyhäjärvi
Päivämies, Oulu
Rannikkoseutu, Raisio
Rantalakeus, Liminka
Reisjärvi, Reisjärvi
Ruovesi, Ruovesi
Salmetar, Iisalmi
Sampo, Saarijärvi
Satakunnan Työ, Pori
Sieviläinen, Sievi
Sipoon Sanomat, Sipoo
Soisalon Seutu, Leppävirta
Sompio, Sodankylä
Sulkava-lehti, Sulkava (t)
Suupohjan Sanomat, Kristiinankaupunki
Sydän-Hämeen Lehti, Pälkäne
Sydän-Satakunta, Harjavalta
Säynätsalon Sanomat, Jyväskylä
Teisko-Aitolahti, Tampere
Tejuka, Teuva
Tervareitti, Muhos
Tiedonantaja, Helsinki
Turun Tienoo, Lieto
Tyrvään Sanomat, Sastamala (t)
Ulvilan Seutu, Ulvila
Urjalan Sanomat, Urjala
Uusi Aika, Pori
Uutis-Jousi, Siilinjärvi ja ympäryskunnat (t)
Uutismarkku, Pori
UutisOiva, Ikaalinen ja Hämeenkyrö
Vaarojen Sanomat, Juuka
Viiden Kunnan Sanomat, Karstula
Viikko Pohjois-Karjala, Joensuu
Viikko-Vapaus, Mikkeli
Viiskunta, Alavus
Viitasaaren Seutu, Viitasaari
Ylä-Satakunta, Parkano
Ylöjärven Uutiset, Ylöjärvi
Ähtärinjärven Uutisnuotta, Ähtäri
Ilmaisjakelulehdet

| 0 | 1 | 2 |
| --- | --- | --- |
|  Aamuset, Turku (t)  Alueviesti, Sastamala ympäristöineen  Ankkuri, Kotka  Etelä-Pohjanmaa  Etelä-Uusimaa, Hanko, Raasepori ja Inkoo  Forum24, Oulu  Helsingin Uutiset, Helsinki (t)  Hiiohoi!, Kotka (b)  Hollolan Sanomat (t)  Hyvät Uutiset, Varkaus (t)  Hämeenlinnan Kaupunkiuutiset, Hämeenlinna  Ideapark Uutiset, Lempäälä (t)  Iltalohja, Lohja  Itäväylä, Itä-Uusimaa (t)  Kansan lehti, Tampere  Karhulalainen, Kotka (t)  Karkkilalainen, Karkkila  Kaunis Grani, Kauniainen (t)  Kokkola-lehti (t)  Koti-Kajaani, Kajaani (t)  Kotikymppi Kemijärvi, Pelkosenniemi, Salla, Savukoski, Luosto ja Posio  |  KotiseutuPlus, Kajaani  (t)  Kulmakunta, Turku  (t)  Kuopion Kaupunkilehti, Kuopio (b)  Lahden Seudun Sanomat (t)  Lakeuden Aviisi, Evijärvi, Kauhava, Lappajärvi (t)  Lounais-Lappi, Kemi, Tornio, Simo, Keminmaa  Länsiväylä, Espoo, Kauniainen, Kirkkonummi (t)  Maunulan Sanomat, Helsinki  Meri-Lapin Helmi  Meriporilainen, Pori  Mäntsälän Uutiset, Mäntsälä  Naantalin-Raision Kaupunkiuutiset  Nastola-lehti, (t)  Pieksämäen paikallinen, Pieksämäki  Pietarsaaren Sanomat, Pietarsaari  Pirkanmaan Sanomat, Lempäälä  Pirkkalainen, Pirkkala  Puoli kaupunkia, Helsinki (t)  Päijät-Häme  Raahelainen, Raahe  Raumalainen (ennen Uusi Rauma), Rauma (t)  Salonjokilaakso, Salo  Satakunnan Viikko, Pori (t)  |  Savonmaa, Savonlinna, (t)  Seinäjokinen  Seutu-Sanomat, Forssa, Loimaa, Somero, Urjala  Sinun Savo, Varkaus, (t)  SopuSavo, Rantasalmi, (t)  Suur-Jyväskylän lehti, Jyväskylä  Sydän-Satakunta, Harjavalta, Kokemäki, Nakkila (t)  Tamperelainen, Tampere, (t)  Torstai-lehti, Alajärvi  Turkulainen, Turku, (b)  Uusi Lahti, Lahti, (t)  Uusi Pori, Pori  Vaasan Ikkuna, Vaasa  Vantaan Sanomat, Vantaa, (t)  Vieskalainen, Ylivieska, (t)  Vieskan Viikko, Ylivieska  Viikkosavo, Kuopio (t)  Viitasaaren Sanomat, Viitasaari, (b)  Vuosaari-lehti, Helsinki  Ykköset, Töysä  Ykkös-Lohja, Lohja  |
Aiheesta muualla

Kansalliskirjaston Finna-tietokanta (kansallisbibliografia)
Luettelo Sanomalehtien Liiton jäsenlehdistä (Arkistoitu – Internet Archive)
Levikintarkastus, viralliset levikit
| n k Suomalainen kulttuuri |
| --- | --- |
Yhteiskunta:  Historia  Kielet  Suomalaiset  Uskonto 
Taide ja kirjallisuus:  Arkkitehtuuri  Kirjallisuus Sarjakuva  Runous  Kuvanveisto  Muoti  Musiikki  Taide  Tanssi  Teatteri 
Muut:  Juhlapäivät  Kansanperinne  Keittiö  Media Elokuva  Internet  Radio  Sanomalehdet  Televisio  Mytologia  Urheilu 
Symbolit:  Eepos  Henkilöitymä  Kansallislaulu  Kansallispäivä  Kansallispyhäkkö  Lippu  Soitin  Vaakuna
HMS Patriot

| HMS Patriot |
| --- | --- |


Aluksen vaiheet
Rakentaja:  John I. Thornycroft and Company, Woolston
Kölinlasku:  toukokuu 1915
Laskettu vesille:  20. huhtikuuta 1916
Palveluskäyttöön:  kesäkuu 1916
Poistui palveluskäytöstä:  Kanadan laivastolle syyskuussa 1920
Loppuvaihe:  myyty romutettavaksi 1929
Tekniset tiedot
Uppouma:  985 t
Pituus:  84 m
Leveys:  8,31 m
Syväys:  3,20 m
Koneteho:  26 500 shp
Nopeus:  35 solmua
Miehistöä:  80
Aseistus
Aseistus:  3 x 4"/L45 (102 mm) QF Mk IV -tykkiä yksiputkisina P Mk IX -asennuksina 2 x QF 2 naulan Mk II 4 x 21" (533 mm) torpedoputkea
HMS Patriot oli Britannian kuninkaallisen laivaston vuonna 1916 palvelukseenotettu Thornycroftin M -luokan hävittäjä ensimmäisessä maailmansodassa ja maailmansotien välillä.
Valmistus

Alus tilattiin helmikuussa 1915 neljännessä hätäohjelmassa John I. Thornycroft and Companyltä, missä köli laskettiin toukokuussa 1915. Alus laskettiin vesille 20. huhtikuuta 1916 ja valmistui pari kuukautta myöhemmin kesäkuussa.
Palvelus

Alus siirrettiin sodan päätyttyä reserviin, josta se siirrettiin 1920 Kanadan laivastolle.
Palvelus > HMCS Patrician

Kanadan laivasto otti aluksen palvelukseen 1. marraskuuta 1920 Devonportissa, mistä se lähti kuukautta myöhemmin Kanadaan. Syyskuussa 1921 alus Alexander Graham Belliä hinaamlla kokeellista hydrofoilia HD.4 suurella nopeudella Bras d'Or järvellä  lähellä Baddeckia. Syksyllä 1922 alus määrättiin Kanadan itärannikolle, missä se vietti seuraavat viisi vuotta kouluttaen laivaston reservin upseereita ja miehistöä.
Alus myytiin romutettavaksi 1929 Briton Ferryyn Walesiin.
Ahvenanmaan ammattikorkeakoulu

| Ahvenanmaan ammattikorkeakoulu Högskolan på Åland |
| --- | --- |

Perustettu:  2003
Rehtori:  Johanna Mattila
Toimipaikat:  Maarianhamina
Opiskelijamäärä:  noin 500
Kotisivu:  ha.ax
Ahvenanmaan ammattikorkeakoulu (ruots. Högskolan på Åland; HÅ) on Ahvenanmaalla toimiva pieni ruotsinkielinen ammattikorkeakoulu, joka tarjoaa merenkulun, tekniikan alan, hallinnon sekä sosiaali- ja terveysalan tutkintoja. Tutkintolinjoja on seitsemän.
Ahvenanmaan ammattikorkeakoulu on Poliisiammattikorkeakoulun ohella toinen Suomen 24:stä ammattikorkeakoulusta, jotka eivät ole Suomen opetusministeriön hallinnon alaisia. Ensin mainittu toimii Ahvenanmaan maakuntahallinnon alaisuudessa ja jälkimmäinen sisäministeriön.
Ahvenanmaan ammattikorkeakoulun opiskelijakunta on nimeltään Skåhla (Studerandekåren vid Högskolan på Åland).
Stuart Parnaby

Stuart Parnaby pelaamassa Birmingham Cityn joukkueessa vuonna 2008.
Stuart Parnaby (s. 19. heinäkuuta 1982 Durham, Englanti) on englantilainen ammattilaisuransa päättänyt jalkapalloilija, pelipaikaltaan oikea laitapuolustaja. Hän on pituudeltaan 178-senttimetrinen.
Parnaby edusti seurajoukkuetasolla muutamia englantilaisseuroja ja voitti Englannin liigacupin kahdesti ensin Middlesbroughin kanssa vuonna 2004 ja myöhemmin Birmingham Cityn kanssa vuonna 2011. Hän pelasi Englannin Valioliigassa yhteensä 117 ottelua, joissa hän teki kaksi maalia ja antoi kolme syöttöä.
Maajoukkuetasolla Parnaby edusti Englannin alle 16-, 17-, 20- ja 21-vuotiaiden maajoukkueita.
Aiheesta muualla

Kuvia tai muita tiedostoja aiheesta Stuart Parnaby Wikimedia Commonsissa
VipVision

VipVision Oy oli suomalainen tuotantoyhtiö. Sen perustivat Jarmo Porola ja Kalervo Kummola vuonna 1986. Yhtiö tuotti useita suomalaisia dokumentti- ja viihdeohjelmia. VipVisionin tuottamia ohjelmia olivat muun muassa 7. hetki, Hyvät herrat, Tenavatähti, Kolmosvisa, Onnenpyörä, Sporttispurtti ja Hockey Night. Yhtiö sai myös merkittävän aseman kotimaisilla karaokelevymarkkinoilla. Vuonna 1997 yhtiö siirtyi Nordisk Filmin omistukseen ja ohjelmat on sen jälkeen tuotettu Nordisk Filmin nimellä.
VipVision teki tiivistä yhteistyötä muun muassa Oy Kolmostelevisio Ab:n kanssa.
Yhtiön toiminta päättyi vuonna 1999, ja se on sulautunut yritykseen Mesopodium.
Linda Cardellinin filmografia

Linda Cardellini vuonna 2011
Tämä on Linda Cardellinin filmografia.
Elokuvat

| Vuosi | Nimi | Rooli | Huomioita |
| --- | --- | --- | --- |
| 1997 | Burger kunkut | Heather | — |
| 1998 | Strangeland | Genevieve Gage | — |
| 1998 | Dead Man on Campus | Kelly | — |
| 1999 | The Prince and the Surfer | Melissa | — |
| 1999 | Dying to Live | — | — |
| 2001 | Blondin kosto | Chutney | — |
| 2001 | Kohtalon vanki | Shelly Hunter | — |
| 2002 | Scooby-Doo ja salaperäinen saari | Velma Dinkley | — |
| 2004 | Scooby-Doo 2: Monsterit vapaalla | Velma Dinkley | — |
| 2004 | LolliLove | Linda | inde­pendent |
| 2004 | Jiminy Glick in Lalawood | Natalie Coolidge | — |
| 2005 | Brokeback Mountain | Cassie Cartwright | — |
| 2005 | American Gun | Mary Ann Wilk | inde­pendent |
| 2006 |  Grandma's Boy | Samantha | — |
| 2008 | Menneisyyden synnit | Julie Ingram | — |
| 2010 | Gleeclipse | valmentaja | lyhyt­elo­kuva, elo­kuva­musikaali |
| 2011 | Kill the Irishman | Joan Madigan | — |
| 2011 |  All-Star Superman | Nasthalthia Luthor, ääni | — |
| 2011 | Super | lemmikki­kaupan työntekijä | — |
| 2011 | Return | Kelli | inde­pendent |
| 2014 | Welcome to Me | — | — |
| 2015 | Daddy’s Home | Sara Whitaker | — |
| 2015 | Avengers: Age of Ultron | Laura Barton | — |
| 2016 | The Founder | Joan Smith | — |
| 2017 | Daddy’s Home 2 | Sara Whitaker | — |
| 2017 | Austin Found | Leanne Wilson | — |
| 2018 | Hunter Killer | Jayne Nor­quist | — |
| 2018 | Missä on Emily? | Diana Hyland | — |
| 2018 | Green Book | Dolores | — |
| 2019 | Itkevän naisen kirous | Anna Tate-Garcia | — |
| 2019 | Avengers: Endgame | Laura Barton | — |
| 2020 | Capone | Mae Capone | — |
Televisio

| Vuosi | Sarja | Rooli | Jaksot / huomioita |
| --- | --- | --- | --- |
| 1996 | Bone Chillers | Sarah | 9 |
| 1997 | Kolmas kivi auringosta | Lorna | 1 |
| 1997 | Pacific Palisades | Sara | 2 |
| 1997 | Clue­less | Oddrey | 1 |
| 1997 | Step by Step | Cassie Evans | 1 |
| 1998 | Promised Land | Amber | 1 |
| 1998 | Kenan & Kel | Becky | 1 |
| 1998-1999 | Guys Like Us | Jude | — |
| 1998-1999 | Isojen poikien leikit | Lauren | 4 |
| 1999 | The Lot | June Parker | 4 |
| 1999-2000 | Freaks and Geeks | Lind­say Weir | — |
| 2003 | The Twi­light Zone | Ali Warner | 1 |
| 2003-2009 | Teho-osasto | Samantha "Sam" Taggart | vieraileva rooli 10. tuotantokaudella |
| 2005, 2008, 2014, 2018 | Robot Chicken | Mustikka­muffini, Velma Dinkley, Jem (Jerrica Benton), Pippa-Minttu, aasia­lainen hieroja, Condo­leeza Rice, tytön äiti, ääni | 7 |
| 2007 | Human Giant | Melody Richards | 1 |
| 2008 | Comanche Moon | Clara Forsythe | kolmi­osainen mini­sarja |
| 2009 | The Goode Family | Bliss Goode, Shelly, ääni | — |
| 2009 | Cupid | hieroja | 1 |
| 2011 |  Kohde | tohtori Megan Till­man | 1 |
| 2011-2013 | Scooby-Doo! Mystery Incorporated | Marcy "Hot Dog Water" Fleach, Dark Lilith, lento­kentän kuuluttaja, ääni | 8 |
| 2012-2015 | Regular Show | C.J., auto­maattinen ääni­järjestelmä, Cerberus-emo #1, Daphne Gonzales, tyttö #2, rouva Chamber­lain, koulu­tyttö, ukkos­tyttö #2, ääni | 24 |
| 2012-2016 | Gravity Falls | Wendy Cordu­roy, ääni | — |
| 2013 | Out There | Sharla Lemoyne, ääni | kymmen­osainen mini­sarja |
| 2013-2015 | Mad Men | Sylvia Rosen | 9 |
| 2013-2016 | Sanjay and Craig | Megan Sparkles, Susan Loogie, TV-selostaja, Hectorin äiti, Madam Slash, morsian, Broe, tanssija #3, tyttö #1, tyttö #2, vanha nainen, soturi­prinsessa, nainen, ääni | — |
| 2014 | Kolme miestä ja tyttö | Abby Day | 3 |
| 2015-2017 | Blood­line | Meg Ray­burn | Netflix |
| 2019- | Dead to Me | Judy Hale | Netflix |
| 2022 | Hawkeye | Laura Barton | 5; Disney+ |
| 2024 | No Good Deed | Margo Starling | Netflix |
Ääninäyttely videopeleissä

| Vuosi | Videopeli | Rooli |
| --- | --- | --- |
| 2003 | Gladius: The Video Game | Ursula |
| 2004 | Scooby-Doo 2: Monsters Unleashed | Velma Dinkley |
| 2012 | Lollipop Chainsaw | Cordelia Star­ling |
Aiheesta muualla

Kuvia tai muita tiedostoja aiheesta Linda Cardellini Wikimedia Commonsissa
Linda Cardellini Elonetissä.
Linda Cardellini Allmoviessa (englanniksi)
Linda Cardellini Internet Movie Databasessa. (englanniksi)
Linda Cardellini Svensk Filmdatabasissa (englanniksi, ruotsiksi)
Tatjana Festerling

Tatjana Festerling
Tatjana Festerling (s. 1964 Wuppertal) on saksalainen äärioikeistolainen aktivisti.
Festerling opiskeli liiketaloutta ja filosofiaa Hampurissa. Hän sai myös joogaohjaajan ja valmentajan koulutuksen. Hän työskenteli muun muassa yksityisen rautatieyhtiön tiedottajana. Festerling kuului Hampurin AfD:n perustajiin. Hän kommentoi Kölnin yli neljänkymmenen poliisin loukkaantumiseen johtanutta Hooligans gegen Salafisten -mielenosoitusta (26. lokakuuta 2014) osoittaen kunnioitusta huligaaneille ja erosi AfD:sta kohun myötä. Festerling siirtyi tämän jälkeen Dresdeniin.
Toiminta Pegidassa ja pormestariehdokkuus

Helmikuussa 2015 Festerling oli mukana Pegida-liikkeen järjestymiskomiteassa Dresdenissä. Maaliskuussa 2015 hän oli perustamassa Pegidan tukijärjestöä. Festerling edusti vuonna 2015 Pegidaa itsenäisenä ehdokkaana Dresdenin pormestarinvaaleissa. Hän sai 9,6 % äänistä eli kaikkiaan 21 311 ääntä. Festerling kirjoitti aktiivisesti vastamediaa edustaneisiin nettijulkaisuihin. Marraskuussa 2015 häntä kohtaan käynnistettiin ensimmäinen tutkinta kansankiihotuksesta. Festerling toimi Pegidan varajohtajana Lutz Bachmannin alaisudessa. Hän sai kansainvälistä julkisuutta vuoden 2016 alussa vaadittuaan Saksaan pyrkivien turvapaikanhakijoiden ampumista. Hänet erotettiin asemastaan Pegidan varajohtajana kesäkuussa 2016. Festerling oli jonkin aikaa Prahassa tammikuussa 2016 perustetun "Festung Europaksi" nimetyn kansanliikkeen tiedottaja. Liikkeen teemat olivat Pegidasta tuttuja: liike keskittyi kamppailemaan islamia, Euroopan unionia ja "poliittista eliittiä" vastaan. Liike ei kuitenkaan osoittautunut menestykseksi.
Toiminta Bulgariassa ja jälkivaiheet

Festerling matkusti Alankomaiden Pegidan perustaja Edwin Wagensveldin kanssa kesällä 2016 Bulgariaan ja liittyi paikallisen puolisotilaallisen vigilanttiryhmän seuraan. Ryhmä pyrki vartioimaan rajaa etsien laittomasti Turkista EU-alueelle tulevia. Festerling poseerasi Wagensveldin ja bulgarialaisten vigilanttien kanssa sotilaallisissa univormuissa. Ryhmä väitti siirtävänsä kiinni saamansa turvapaikanhakijat poliisin haltuun.
Syksyllä 2017 Festerling tuomittiin 3 000 euron sakkorangaistukseen useista julkisista kommenteistaan. Syyskuussa 2015 hänen katsottiin Pegidan tapahtumassa halventaneen muslimeita ja syyttäneen näitä synnytysten kautta toteutetusta jihadista. 1. tammikuuta 2017 hänen katsottiin vaatineen Twitterissä uutisen kommentissa turvapaikanhakijoiden järjestelmällistä ampumista. Lisäksi hän oli 9. tammikuuta 2017 väittänyt vihreän poliitikko Till Steffenin tekevän iltaisin työn jälkeen raiskauksia puistossa. Festerling ei pystynyt maksamaan sakkoja, joten hänelle määrättiin 120 päivän vankeusrangaistus keväällä 2018. Hän kuitenkin vältti vankilan kerättyään kannattajiltaan rahat sakon maksamiseen. Vuonna 2024 Festerlingiin kohdistettiin uusia syytteitä vuosina 2018 ja 2019 uutissivustoilla esitetyistä kommenteista.
Mielipiteitä

Festerling pitää siirtolaisuutta valloituksena sekä ryöstö- ja raiskauskampanjana. Hänen mukaansa turvapaikanhakijat ovat jääkylmiä ja laskelmoivia islamin sotureita. Festerling vaati saksalaisilta tarttumista astaloihin Angela Merkelin hallintoa vastaan.
Kokemansa muslimien röyhkeyden lisäksi Festerling on vastustanut seksuaali- ja sukupuolivähemmistöjen "terroria". Hän on myös ajanut Saksin EU-eroa ("Säxit").
Yksityiselämä

Festerlingillä on kaksi lasta.
HMS Patrician

| HMS Patrician |
| --- | --- |
 HMS Patrician

Aluksen vaiheet
Rakentaja:  John I. Thornycroft and Company, Woolston
Kölinlasku:  kesäkuu 1915
Laskettu vesille:  5. kesäkuuta 1916
Palveluskäyttöön:  elokuu 1916
Poistui palveluskäytöstä:  Kanadan laivastolle syyskuussa 1920
Loppuvaihe:  myyty romutettavaksi 1929
Tekniset tiedot
Uppouma:  985 t
Pituus:  84 m
Leveys:  8,31 m
Syväys:  3,20 m
Koneteho:  26 500 hv
Nopeus:  35 solmua
Miehistöä:  78
Aseistus
Aseistus:  3 x 4"/L45 (102 mm) QF Mk IV -yksiputkisina P Mk IX -asennuksina 2 x QF 2 naulan Mk II 4 x 21" (533 mm) torpedoputkea
HMS Patrician (viirinumero tammikuusta 1918 F.15, syyskuusta G.A1 ja sodan jälkeen H.86) oli Britannian kuninkaallisen laivaston vuonna 1916 palvelukseenotettu Thornycroftin M -luokan hävittäjä ensimmäisessä maailmansodassa ja maailmansotien välillä.
Valmistus

Alus tilattiin helmikuussa 1915 neljännessä hätäohjelmassa (engl. Fourth War Programme) John I. Thornycroft and Companyltä, missä köli laskettiin kesäkuussa 1915. Alus laskettiin vesille 5. kesäkuuta 1916 ja valmistui vielä saman vuoden elokuussa.
Palvelus

Alus siirrettiin sodan päätyttyä reserviin, josta se siirrettiin syyskuussa 1920 Kanadan laivastolle.
Palvelus > HMCS Patrician

Kanadan laivasto otti aluksen palvelukseen 1. marraskuuta 1920 Devonportissa, mistä se lähti kuukautta myöhemmin Kanadaan. Syksyllä 1922 alus määrättiin Kanadan länsirannikolle, missä se vietti seuraavat viisi vuotta kouluttaen laivaston reservin upseereita ja miehistöä.
Marraskuussa 1924 aluksen miehistö pysäytti Nanaimon pankin ryöstäjät, jotka pyrkivät moottoriveneellä Yhdysvaltoihin. Alus myytiin romutettavaksi 1929 Seattleen.
Pedro Gallese

Pedro Gallese vuonna 2019.
Pedro Gallese (s. 23. helmikuuta 1990 Lima, Peru) on perulainen jalkapallomaalivahti. Hän on pituudeltaan 189-senttimetrinen ja edustaa MLS-liigassa pelaavaa Orlando Cityä.
Gallese on voittanut kahdesti Perun Primera Divisiónin Universidad San Martín de Porresin kanssa kausina 2007–2008 ja 2009–2010. Nykyisen seuransa Ornaldo Cityn kanssa hän on voittanut kerran Lamar Hunt U.S. Open Cupin kaudella 2021–2022. Hän on päästänyt MLS-liigassa joulukuulle 2024 mennessä 39 maalia ja pelannut kahdeksan ottelua päästämättä maaliakaan.
Gallese liittyi Perun A-maajoukkueeseen elokuussa 2014 ja on pelannut joukkueessa 114 ottelua. Hän kuului joukkueen kokoonpanoon MM-kilpailuissa 2018, jossa hän pelasi kolmessa ottelussa täydet minuutit.
Maatalousyrittäjien eläkelaitos

Maatalousyrittäjien eläkelaitos eli Mela (ruots. Lantbruksföretagarnas pensionsanstalt, LPA) hoitaa maatilayrittäjien sekä apurahansaajien sosiaaliturvaa. Mela huolehtii lakisääteisistä työeläke- ja työtapaturmavakuutuksista, minkä lisäksi se hoitaa vapaa-ajan tapaturmavakuutusta, ryhmähenkivakuutusta, luopumistukea, Mela-sairauspäivärahaa, maatalouslomitusta ja antaa työhyvinvointi- ja työturvallisuusopastusta. Melalla on 73 000 työelämässä olevaa asiakasta ja 91 000 eläkkeen- tai tuensaajaa.
Rahoitus

Valtio myöntää eläkkeiden ja muiden etuuksien hoitamiseen vuosittain 823 miljoonaa euroa. Tämän lisäksi valtiolta tulee maatalouslomituksen hoitamiseen 123 miljoonaa euroa. Vakuutusmaksuja kertyy vuodessa 189 miljoonaa euroa. Muut eläkelaitokset maksavat korvausta muualta kertyneistä eläkkeistä 84 miljoonaa euroa. Sijoitustuotto on keskimäärin 24 miljoonaa euroa vuodessa.
Toimitusjohtajia

Martti Rahnasto 1969–1978
Pekka Tuomisto –1991
Taisto Paatsila vt. tj. 1991–1993, tj. 1993–
Päivi Huotari 2004–2023
Heli Backman 2023–
Akuuttilääketiede

Lääkäri tutkii potilasta.
Akuuttilääketiede diagnostisoi ja antaa kiireellistä hoitoa akuuteissa sairauksisa ja vammoissa kaikenikäisille potilaille. Se koordinoi, yhdistää ja täydentää muiden lääketieteen erikoisalojen akuuttitoimintoja. Akuuttilääketieteen erikoislääkäri työskentelee yhteispäivystyksen periaattein toimivalla päivystyspoliklinikalla sekä  sekä vastaa päivystyksen yhteydessä toimivan valvonta-/tarkkailuosaston toiminnasta. Erikoislääkäri suunnittelee ja johtaa päivystyksen toimintaa,  tekee päivittäistä ohjaamista, järjestää koulutustoimintaa  sekä hallitsee päivystyspoliklinikan talouden ja tutkimustyön. Tavoitteena on, että jatkossa päivystyspoliklinikat toimivat akuutilääketieteen erikoislääkäreiden voimin.
Suomessa akuuttilääketieteeseen voi erikoistua Helsingin, Itä-Suomen, Oulun, Tampereen ja Turun yliopistoissa.  Erikoistuminen akuuttilääkäriksi kestää kuusi vuotta. Opiskelijan tulee tulee suorittaa vähintään 9 kuukautta terveyskeskuksessa, vähintään 1 vuosi yliopistosairaalassa ja vähintään 1 vuosi yliopistosairaalan ulkopuolella. Erikoistuvan pitää hallita akuuttilääketieteen osaamistavoitteet sekä yliopistosairaalassa että muualla. Tämän lisäksi opiskelija suorittaa asianmukaisessa koulutuspaikassa osaamisperusteista koulutusta.
Ensihoitolääketiede taas keskittyy sairastuneiden ja vammautuneiden hoitoon sairaaloiden ulkopuolella.
Koulutuksen historiaa

Akuuttilääketiede alkoi kehittyä Yhdysvalloissa 1960- ja 1970 -luvun vaihteessa kun Korean ja Vietnamin sodan kokeneet lääkärit palasivat Yhdysvaltoihin ja turhautuivat nähdessään kotimaansa päivystystoiminnan tason verrattuna sodissa annettuun kenttälääkintään. Myös muissakin maissa alettiin olla valmiita akuuttilääketieteen erikoisalan perustamiseen ja pian se levisi etenkin englanninkielisiin maihin. Suomessa akuuttilääketieteen erikoisala tuli käyttöön vuoden 2013 alussa.
Akuuttilääketieteen yhdistys

Akuuttilääketieteeseen liittyvän tiedon, taidon ja tutkimuksen sekä kaiken terveydenhuollon päivystystoiminnan kehittämiseksi Suomessa toimii oma Suomen akuuttilääketieteen yhdistys. Sen jäseniksi voivat hakea laillistetut lääkärit tai lääketieteen opiskelijat, joilla on oikeus toimia päivystävän lääkärin työssä Suomessa ja jotka ovat kiinnostuneita akuuttilääketieteestä.
Raúl Ruidíaz

Raúl Ruidíaz pelaamassa Seattle Soundersin joukkueessa vuonna 2023.
Raúl Ruidíaz (s. 25. heinäkuuta 1990 Lima, Peru) on perulais-kroatialainen jalkapalloilija, pelipaikaltaan keskushyökkääjä. Hän on pituudeltaan 169-senttimetrinen ja edustaa MLS-liigassa pelaavaa Seattle Soundersia.
Ruidíaz on edustanut MLS-liigan lisäksi muun muassa monia eteläamerikkalaisjoukkueita. Hän on voittanut Seattle Soundersin kanssa CONCACAF Champions Leaguen ja MLS Cupin. Yhteensä hän on pelannut yhdysvaltalaisliigassa 24 ottelua ja tehnyt niissä kahdeksan maalia.
Ruidíaz liittyi Perun A-maajoukkueeseen kesäkuussa 2011 ja on pelannut joulukuuhun 2024 mennessä joukkueessa 54 ottelua, joissa hän on tehnyt neljä maalia. Hän kuului joukkueen kokoonpanoon MM-kilpailuissa 2018, jossa hän pelasi kahdessa ottelussa mutta jäi maaleitta.